《邓才卿同年两顾敝庐病睡不克见别后次庭藻送行韵谢之》
宋代·周孚

富贵移人或望尘，独于衰病却情亲。澜翻未听渠侬语，肮脏悬知我辈人。

正续黄粱今日梦，敢寻紫陌向时春。三年两踏蓬蒿径，此客他时不是新。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。